Document ID: /fineweb-2-swissfilter-quality_10-filterrobots/filtered/01347.jsonl.gz/4

||A GNUWin célja

A GNUWin története
Linkek hasonló projektekre
A GNUWin célja
A GNUWin csak válogatás a Szabad Szoftverekből; a GNUWin nem a teljes gyűjteményük és ez nem is célja. Az elképzelésünk az, hogy olyan programokat ajánlunk, melyek hasznosak lehetnek, és így használóik felfedezhetik a Szabad Szoftverek világát. Reméljük, hogy az érdeklődők idővel más Szabad Szoftvereket is használni fognak, és egy napon szabad operációs rendszerre váltanak majd.
- A GNUWin célja, hogy Szabad Szoftvereket biztosítson, melyek hasznosak lehetnek az EPFL-en tanulóknak.
- Bemutassa a Szabad Szoftver képességeit Windowson
- Népszerűsítse a Szabad Szoftver fejlesztők munkáját
- És végül, de nem utolsósorban: megkönnyítse a Windowsról egy szabad operációs rendszerre való átállást (mint amilyen a GNU/Linux vagy a *BSD) azáltal, hogy a felhasználónak lehetőséget ad megismerni azokat az alkalmazásokat, melyekkel az új környezetben találkozni fog. Ezután már csak az új operációs rendszer néhány sajátosságát kell megismernie az áttéréshez.
A GNUWin története
A GNU Generation tagjait gyakran kérdezték, hogy egyik-másik Szabad Szoftvernek van-e windowsos változata. Így hát CD-kre írtunk olyan programokat, mint a LaTex, emacs vagy a gcc.
Egyszer csak a GNU Generation egy tagjának támadt egy ötlete: szedjünk össze egy CD-nyi windowsos Szabad Szoftvert. Így készült el a GNUWin első változata 2001 nyarán.
2001 szeptemberében a "librairie Ellipse" könyvesbolt szponzorálta 500 CD elkészítését. Ezeket a CD-ket térítés nélkül adtuk oda azoknak, akik kérték; a legtöbb pédány az EPFL hallgatói és személyzete körében talált gazdára.
Mikor az 500 CD elfogyott, kérésre írunk újabbakat 5 svájci frank ellenében. Még Franciaországból is kaptunk megrendeléseket, ahol 5 eurót kértünk a másolás, kezelés és szállítás költségeinek fedezésére.
Mivel a GNUWin I sikeres lett, és sok pozitív visszajelzést és építő kritikát kaptunk, elhatároztuk, hogy ismét nekivágunk: megszületett a GNUWin II.
A GNUWin II-nek sokkal jobb felületet és többnyelvű támogatást szerettünk volna készíteni. Büszkén mondhatjuk, hogy ez sikerült!
A GNUWin II készítéséhez egy webes kezelőfelületet fejlesztettünk ki, így mindenki egyszerre dolgozhatott rajta és bővíthette, javíthatta más munkáját. Ez lehetővé tette, hogy a projektünket megnyissuk a világnak, hogy a Szabad Szoftver szellemében mindenki módosíthassa és fejlesszthesse a GNUWin II-t.
Linkek hasonló projektekre
A GNUWin nem az egyetlen windowsos szabad szoftver gyűjtemény: